b'\n_START_ARTICLE_\nRt dobrega upanja\n_START_PARAGRAPH_\nRt dobrega upanja, tudi Rt dobre nade (angle\xc5\xa1ko Cape of Good Hope, afrikansko Kaap die Goeie Hoop, nizozemsko Kaap de Goede Hoop), prvotno imenovan Viharni rt, je skalnat rt na atlantski obali Republike Ju\xc5\xbene Afrike._NEWLINE_\xc4\x8ceprav je rt od vseh ju\xc5\xbenoafri\xc5\xa1kih rtov verjetno najbolj poznan, v resnici ni najju\xc5\xbenej\xc5\xa1a to\xc4\x8dka Afrike. To je 150 km oddaljeni Cape Agulhas. Kljub temu je objadranje Rta dobrega upanja predstavljalo prvi ve\xc4\x8dji mejnik v evropskih poskusih vzpostaviti pomorsko povezavo z Daljnim vzhodom._NEWLINE_Rt dobrega upanja je prvi obplul Portugalec Bartholomeo Diaz leta 1488.'